Alus irrotettiin 28. toukokuuta evakuoimaan joukkoja Dunkerquesta. Alus kuljetti 29. toukokuuta 930 liittoutuneiden sotilasta Dunkerquesta Doveriin sekä suojasi muita aluksia ilmahyökkäyksiltä. Aluksen miehistö pelasti uppoavan "HMS Graftonilta" eloonjääneet. Alus kuljetti 31. toukokuuta rannalta 1 290 sotilasta. Se nouti 1. kesäkuuta lisää joukkoja rannalta, jolloin se joutui paluumatkalla ilmahyökkäykseen. Alukseen osui pommi, joka surmasi 21 miehistön jäsentä sekä viisi evakuoitua sotilasta. Aluksen kaksi kattilahuonetta täyttyivät vedellä pysäyttäen aluksen. Vikapartioiden korjausten jälkeen se kykeni kolmannen kattilahuoneen turvin nilkuttamaan Doveriin. Aluksella olleet sotilaat siirrettiin "HMS Havantille". Alus siirrettiin 2. kesäkuuta korjattavaksi Sheernessiin telakalle.